Ñam̃a allohueney e'ñe yame'ñeñot̃ Yomporpa' e'ñe po'poñe'ttsocma yet̃orra'yena Yomporecop . T̃arro'mar Yomporpa' att̃o na'yesonay pa'namen att̃och yet̃orra'yesa ñocop . Ñanompa' ahuo't nan puesheña'tets allsensaret̃nesha' . Allot̃pa' ahuo't nan po'poñec̈hno ñeñt̃cha' a'pot̃e' po'ñoñ . Allot̃pa' ahuo't nan ñam̃a po'potantañ ñeñt̃cha' yec̈hatenahuet Yompor po'ñoñ . Allot̃pa' ahuo't nan po'potantañ ñeñt̃cha' orrtate' po'partsoña . Allot̃pa' ahuo't nan po'potantañ ñeñt̃cha' t̃orratsa att̃och a'crratyeset ñeñt̃ atsna'tyets . Po'potantaññapa' ahuo't ne' ñeñt̃cha' t̃orratsa yenpue' allohuen acheñenesha' . Po'potantaññapa' ahuo't ne' ñeñt̃cha' yechenahuet allohuenet . Po'potantaññapa' ahuo't ne' ñeñt̃cha' eñosyesets pa'namen ñoñtso .
